|  |  |
| --- | --- |
| ΝΟΜΟΣ ΚΕΦΑΛΛΗΝΙΑΣ ΔΗΜΟΣ ΑΡΓΟΣΤΟΛΙΟΥΓΡΑΦΕΙΟ ΔΗΜΑΡΧΟΥΤαχ. Δ/νση: Π. Βαλλιάνου Τ.Κ.: 28100 ΑργοστόλιΤηλ: 2671360159e-mail: dimarxos\_argostoliou@argostoli.gov.gr |  Αργοστόλι, 04-07-2024 Αρ. Πρωτ.:11508  |

**ΠΕΡΙΛΗΨΗ ΔΙΑΚΗΡΥΞΗΣ**

**ΕΠΑΝΑΛΗΠΤΙΚΟΥ φανερού δημόσιου πλειοδοτικού διαγωνισμού**

 Ο Δήμαρχος Αργοστολίου Θεόφιλος Μιχαλάτος διακηρύσσει ότι:

 Εκτίθεται σε επαναληπτικό φανερό, δημόσιο, προφορικό πλειοδοτικό διαγωνισμό η εκμίσθωση επτά (7) αδιάθετων κοινοχρήστων χώρων εκτός προβολής καταστημάτων επί της Πλατείας Βαλλιάνου και ειδικότερα:

1. Χώρος ***Ε9*** (προβολή επί της πλατείας καταστήματος το οποίο δεν δικαιούται χώρο) που προσδιορίζεται με τα σημεία Δ16-Δ17-Δ26-Δ27, συνολικού εμβαδού **3,27τμ.**
2. Χώρος ***Ε10*** (προβολή επί της πλατείας του πρώην καταστήματος «sapιn») που προσδιορίζεται με τα σημεία Δ7-Δ14 έως 16-Δ27-Δ25-Δ24-Δ23 συνολικού εμβαδού **67,36 τμ** στον οποίο έχουν αφαιρεθεί τα παρτέρια {70,00τμ – (2 Χ 1,32τμ)}
3. Αδιάθετος χώρος ***Ε21*** που προσδιορίζεται με τα σημεία Δ9-Δ10-Δ12-Δ13 εμβαδού **20,11τμ.** στο οποίο έχει αφαιρεθεί παρτέρι (21,43τμ – 1,32τμ)
4. Αδιάθετος χώρος ***Ε43*** που προσδιορίζεται με τα σημεία Α΄-Β΄-Γ΄-Δ΄ συνολικού εμβαδού **33,04 τ.μ.**
5. Αδιάθετος χώρος ***Ε55*** που προσδιορίζεται με τα σημεία Α16-Α11-Α8-Α5-Α16 συνολικού εμβαδού **97,18 τ.μ**. στο οποίο έχουν αφαιρεθεί τα παρτέρια {111,94τμ – (3 Χ 1,32τμ) - 10,80τμ}
6. Αδιάθετος χώρος ***Ε56*** που προσδιορίζεται με τα σημεία Α14-Α15-Α7-Α16-Α14 συνολικού εμβαδού **60,88 τ.μ.**
7. Αδιάθετος χώρος ***Ε58*** που προσδιορίζεταιμε τα σημεία Α17-21 συνολικού εμβαδού **15,55 τμ.**

Η δημοπρασία θα διενεργηθεί στο ισόγειο του Δημοτικού Θεάτρου στις 17 Ιουλίου 2024, ημέρα Τετάρτη. Η κατάθεση των δικαιολογητικών θα γίνεται με ποινή αποκλεισμού των ενδιαφερομένων, αποκλειστικά και μόνο ενώπιον της Επιτροπής Διεξαγωγής Δημοπρασιών από ώρα 9:00 έως 10:00 π.μ. ενώ η υποβολή των προσφορών θα ξεκινήσει στις 10:15 π.μ. Η δημοπρασία μπορεί να συνεχιστεί και πέραν της οριζόμενης στη διακήρυξη ώρας εφόσον εξακολουθούν άνευ διακοπής οι προσφορές.

Η χρονική διάρκεια της μίσθωσης ορίζεται από την υπογραφή του ιδιωτικού συμφωνητικού μέχρι τη λήξη του ημερολογιακού έτους σύμφωνα με τις διατάξεις του Ν. 1080/1980.

Το κατώτατο όριο προσφοράς ορίζεται **1)** για το χώρο με στοιχείο Ε9 130,8 ευρώ, **2)** για το χώρο με στοιχείο Ε10 2.694,4 ευρώ, **3)** για το χώρο με στοιχείο Ε21 804,4 ευρώ, **4)** για το χώρο με στοιχείο Ε43 1.321,6 ευρώ, **5)** για το χώρο με στοιχείο Ε55 3.887,2 ευρώ, **6)** για το χώρο με στοιχείο Ε56 2.435,2 ευρώ και **7)** για το χώρο με στοιχείο Ε58 622,00 ευρώ. Η πρώτη προσφορά πρέπει να είναι ανώτερη από την τιμή εκκίνησης τουλάχιστον κατά **50,00 ευρώ.** Ομοίως, κάθε προσφορά πρέπει να είναι ανώτερη από την προηγούμενη τουλάχιστον κατά **50,00 ευρώ.**

Στη δημοπρασία έχουν δικαίωμα να λάβουν μέρος όσοι εκμεταλλεύονται περί της Πλατείας καφετέριες, ζαχαροπλαστεία, εστιατόρια και παρεμφερείς επιχειρήσεις και κατάστήματα (άρθρο 13 παρ. 4 ΦΕΚΑ΄/171/1958). Περαιτέρω μπορούν να λάβουν μέρος όσοι ενδιαφερόμενοι προσέλθουν με αξιόπιστο εγγυητή, ο οποίος θα καταστεί και ο ίδιος εξ ολοκλήρου υπεύθυνος για την καλή τήρηση των όρων της σύμβασης. Υποχρεούνται επίσης οι ενδιαφερόμενοι προκειμένου να συμμετάσχουν στο διαγωνισμό να καταθέσουν **εγγυητική επιστολή αναγνωρισμένης τράπεζας ή του Ταμείου Παρακαταθηκών και Δανείων, το ύψος της οποίας ορίζεται σε ποσοστό 10% επί του ορίου πρώτης προσφοράς ήτοι 1) 13,08 ευρώ για το υπό στοιχείο Ε9, 2) 269,44 ευρώ για το υπό στοιχείο Ε10, 3) 80,44 ευρώ για το υπό στοιχείο Ε21, 4) 132,16 ευρώ για το υπό στοιχείο Ε43, 5) 388,72 ευρώ για το υπό στοιχείο Ε55, 6) 243,52 ευρώ για το υπό στοιχείο Ε56 και 7) 62,2 ευρώ για το υπό στοιχείο Ε58.** Εφόσον κατά τη διάρκεια της μίσθωσης η παραπάνω εγγυητική επιστολή ήθελε μειωθεί ο μισθωτής υποχρεούται μέσα σε προθεσμία 10 ημερών από την ειδοποίηση του εκμισθωτή να προβαίνει άμεσα στη συμπλήρωση της στο κατά τη σύμβαση απαιτούμενο εκάστοτε ύψος. Οι ενδιαφερόμενοι επίσης υποχρεούνται να προσκομίσουν **α) δελτίο ταυτότητας, β) φορολογική ενημερότητα, γ) βεβαίωση μη οφειλής στο Δήμο Αργοστολίου, δ) Άδεια λειτουργίας καταστήματος υγειονομικού ενδιαφέροντος ή γνωστοποίηση λειτουργίας καταστήματος υγειονομικού ενδιαφέροντος κατηγορίας μαζικής εστίασης, ε) Απόδειξη ταμειακής μηχανής που θα αναγράφεται ο ΑΦΜ της επιχείρησης, στ) Υπεύθυνη δήλωση που να αναφέρει ότι i) ο ενδιαφερόμενος έλαβε γνώση και αποδέχεται ανεπιφύλακτα τους όρους της διακήρυξης και ii) ότι έλαβε γνώση και αποδέχεται τους όρους του Κανονισμού Κοινοχρήστων Χώρων Δήμου Αργοστολίου, ζ) υπεύθυνη δήλωση ότι εκμεταλλεύονται περί της Πλατείας Βαλλιάνου συγκεκριμένο κατάστημα υγειονομικού ενδιαφέροντος σύμφωνα με το άρθρο 13 παρ. 4 ΦΕΚΑ΄/171/1958).**

Ο εγγυητής οφείλει να προσκομίσει **α) δελτίο ταυτότητας, β) φορολογική ενημερότητα, γ) βεβαίωση μη οφειλής στο Δήμο Αργοστολίου.**

Στις περιπτώσεις νομικών προσώπων οι ενδιαφερόμενοι πέρα των ανωτέρω πιστοποιητικών πρέπει να προσκομίζουν επιπλέον αντίγραφο του καταστατικού τους, απόφαση-πρακτικό συνεδρίασης του αρμοδίου οργάνου διοίκησης για συμμετοχή στο διαγωνισμό καθώς και το εξουσιοδοτημένο φυσικό πρόσωπο για να καταθέσει τα δικαιολογητικά, να υποβάλει οικονομικές προσφορές και να υπογράφει κάθε σχετικό έγγραφο

Αν κάποιος λάβει μέρος στη δημοπρασία για λογαριασμό άλλου, οφείλει να το δηλώσει στην Επιτροπή προ της ενάρξεως, παρουσιάζοντας νόμιμη εξουσιοδότηση με θεωρημένο το γνήσιο της υπογραφής διαφορετικά θεωρείται ότι συμμετέχει ο ίδιος στη δημοπρασία για δικό του λογαριασμό.

Για λεπτομερή γνώση των όρων της διακήρυξης οι ενδιαφερόμενοι μπορούν να απευθύνονται στο Δημοτικό Κατάστημα Αργοστολίου καθώς και στο τηλέφωνο 2671360163 κατά τις εργάσιμες ημέρες και ώρες.

Ο Δήμαρχος Αργοστολίου

ΘΕΟΦΙΛΟΣ ΜΙΧΑΛΑΤΟΣ